DA Den Europæiske Unions Tidende C 190/16

Oplysninger fra medlemsstaterne om statsstøtte, der ydes i overensstemmelse med Kommissionens forordning (EF) nr. 1857/2006 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001

2009/C 190/05

Støtte nr.: XA 142/09

Medlemsstat: Kongeriget Spanien

Region: Den selvstyrende region De Kanariske Øer

Støtteordningens benævnelse: Subvenciones destinadas al fomento de la lucha integrada contra plagas y enfermedades en los cultivos agrícolas

Retsgrundlag: Proyecto de Orden de la Consejería de Agricultura, Ganadería, Pesca y Alimentación, por la que se convocan para el año 2009 las subvenciones destinadas al fomento de la lucha integrada contra plagas y enfermedades en los cultivos agrícolas y se aprueban las bases que rigen la misma.

Forventede årlige udgifter til ordningen: 500 000 EUR

Maksimal støtteintensitet: Ifølge afsnit 3 i ovennævnte Proyecto de Orden (udkast til bekendtgørelse) kan støtten omhandlet i afsnit 1 udgøre op til 100 % af lønnen til det tekniske personale, der ansættes, med et maksimum på 15 000 EUR pr. person.

Gennemførelsesdato: Fra datoen for offentliggørelsen af registreringsnummeret på ansøgningen om fritagelse i henhold til forordning (EF) nr. 1857/2006 på webstedet for Europa-Kommissionens Generaldirektorat for Landbrug og Udvikling af Landdistrikter.

Ordningens eller den individuelle støttes varighed: Indtil den 31. december 2009 eller før denne dato, hvis bevillingerne til finansiering af den pågældende støtte (500 000 EUR) er opbrugt inden da.

Målet med støtten: Støtte som kompensation for landbrugeres omkostninger til forebyggelse og bekæmpelse af dyre- og plantesygdomme og skadedyrsangreb i form af udgifter til sundhedskontrol, prøver og andre undersøgelser, indkøb og anvendelse af vacciner, medicin og plantebeskyttelsesmidler, slagtning og destruktion af dyr og destruktion af afgrøder. Artikel 10, stk. 1, i forordning (EF) nr. 1857/2006.

Støtten kan udgøre op til 100 % af lønnen til det tekniske personale, der ansættes, med et maksimum på 15 000 EUR pr. person.

Berørt(e) sektor(er): I overensstemmelse med afsnit 2, stk. 1, i bekendtgørelsen vil modtagerne af den direkte støtte være Agrupaciones de Defensa Vegetal (ADV) (plantebeskyttelsessammenslutninger), der er godkendt af departementet for land- og kvægbrug, fiskeri og fødevarer og er opført i registret over plantebeskyttelsessammenslutninger i overensstemmelse med dekret 221/2008 af 18. november (B.O.C nr. 239 af 28.11.2008), og som yder tjenester i henhold til afsnit 1, stk. 2, og opfylder betingelserne i bilag I til Kommissionens forordning (EF) nr. 800/2008 af 6. august 2008 om visse former for støttes forenelighed med fællesmarkedet i henhold til traktatens artikel 87 og 88 (generel gruppefritagelsesforordning) (EUT L 214 af 9.8.2008).

Den støttetildelende myndigheds navn og adresse:

Consejería de Agricultura, Ganadería, Pesca y Alimentación (Dirección General de Agricultura) Edificio de Usos Múltiples, II Avda. José Manuel Guimerá, 8 — 3a planta 38071 Santa Cruz de Tenerife ESPAÑA

Websted: http://www.gobiernodecanarias.org/agricultura/otros/reglamento_CE_pymes.htm

Andre oplysninger: —

Las Palmas de Gran Canaria, april 2009 Generaldirektør for EU-relaterede økonomiske anliggender Ildefonso SOCORRO QUEVEDO

Støtte nr.: XA 143/09

Medlemsstat: Kongeriget Spanien

Region: Comunidad Autónoma de Canarias

Støtteordningens benævnelse: Ayudas destinadas a compensar a los agricultores por las pérdidas causadas por la »Ralstonia solanacearum (Smith) Yabuuchi et al« y de la »Tecia solanivora Povolny«, ambas en el cultivo de la papa.

Retsgrundlag: Proyecto de Orden de la Consejería de Agricultura, Ganadería, Pesca y Alimentación, por la que se convocan para el año 2009 las ayudas destinadas a compensar a los agricultores por las pérdidas causadas por la »Ralstonia solanacearum (Smith) Yabuuchi et al« y de la »Tecia solanivora Povolny«, ambas en el cultivo de la papa, y se aprueban las bases que rigen la misma.

Forventede årlige udgifter til ordningen: 200 000 EUR

Maksimal støtteintensitet: Ifølge afsnit 3 i bilaget til ovennævnte Proyecto de Orden (forslag til bekendtgørelse) kan der ydes følgende støtte:

1) maksimalt seksogtredive eurocent pr. kvadratmeter af ubeplantet jord (0,36 EUR/m2)

2) tredive eurocent pr. kg fjernede planter (0,30 EUR/kg)

Gennemførelsesdato: Fra datoen for offentliggørelse af registreringsnummeret på ansøgningen om fritagelse, jf. forordning (EF) nr. 1857/2006, på webstedet for Kommissionens Generaldirektorat for Landbrug og Udvikling af Landdistrikter.

Ordningens eller den individuelle støttes varighed: Indtil den 31. december 2009 eller før denne dato, hvis bevillingerne til finansiering af den pågældende støtte (200 000 EUR) er opbrugt inden da.

Målet med støtten: Støtte som kompensation for landbrugeres tab som følge af dyre- og plantesygdomme og skadedyrsangreb. Artikel 10, stk. 2, i forordning (EF) nr. 1857/2006.

A. Hvis det drejer sig om »Ralstonia solanacearum (Smith) Yabuuchi et al« på øerne La Palma og Tenerife: 1) Fjernelse af selvsåede kartoffel- og tomatplanter samt af andre værtsplanter for skadegøreren, herunder planter af natskyggefamilien. Fjernelsen består i oprivning og deponering af planterne i kontainere til kontrolleret affald. 2) Forbud mod at plante følgende planter på kontaminerede arealer: a) kartoffelknolde eller -planter b) tomatplanter og -frø c) andre værtsplanter som omhandlet i bilag I, del I, i Real Decreto 1644/2007 af 22. oktober 2007 om kontrol af skadegøreren »Ralstonia solanacearum (Smith) Yabuuchi et al« d) andre afgrøder, for hvilke der er en åbenbar risiko for, at skadegøreren kan overleve og spredes.

B. Hvis det drejer sig om »Tecia solanivora (Povolny)« i hele den selvstyrende region De Kanariske Øer: 1) Fjernelse fra arealerne af alle angrebne kartoffelknolde og deponering i kontrollerede deponeringsanlæg. 2) Udvælgelse af kartoffelknolde, før de oplagres, fjernelse af alle dem, der viser tegn på skader, og deponering af dem på kontrollerede deponeringsanlæg.

Berørt(e) sektor(er): I overensstemmelse med bilag 1, afsnit 2, i forslaget til Orden, vil modtagerne af den direkte støtte være fysiske eller juridiske personer, der opfylder betingelserne i bilag I til Kommissionens forordning (EF) 800/2008 af 6. august 2008 om visse former for støttes forenelighed med fællesmarkedet i henhold til traktatens artikel 87 og 88 (generel gruppefritagelsesforordning) (EUT L 214 af 9.8.2008).

Den støttetildelende myndigheds navn og adresse:

Consejería de Agricultura, Ganadería, Pesca y Alimentación (Dirección General de Agricultura) Edificio Usos Múltiples, II Avda. José Manuel Guimerá, 8 — 3a planta 38071 Santa Cruz de Tenerife ESPAÑA

Websted: http://www.gobiernodecanarias.org/agricultura/otros/reglamento_CE_pymes.htm

Andre oplysninger: —

Las Palmas de Gran Canaria, den xx. april 2009 Director General de Asuntos Económicos con la Unión Europea Ildefonso SOCORRO QUEVEDO

Støtte nr.: XA 144/09

Medlemsstat: Spanien

Region: Comunitat Valenciana

Navnet på den virksomhed, der modtager en individuel støtte: Universidad Cardenal Herrera-CEU

Retsgrundlag: Resolución de la Consellera de Agricultura Pesca y Alimentación, que concede la subvención basada en una línea nominativa descrita en la ley 17/2008 de presupuestos de la Generalitat.

Forventede årlige udgifter: 24 000 EUR i 2009.

Maksimal støtteintensitet: 100 % af de støtteberettigede udgifter.

Gennemførelsestidsdato: Fra offentliggørelsen af registreringsnummeret på ansøgningen om fritagelse på webstedet for Kommissionens Generaldirektorat for Landbrug og Udvikling af Landdistrikter.

Ordningens eller den individuelle støttes varighed: I 2009 og indtil den 31. december 2013.

Målet med støtten: Projekt vedrørende teknisk bistand til uddannelse og oplæring af husdyrproducenter og personer, der er direkte beskæftiget i husdyrsektoren, for 2009.

De støtteberettigede udgifter omfatter udgifter til tilrettelæggelse af uddannelsesprogrammet, deltagernes rejseudgifter og dagpenge, leje af lokaler, publikationer og foranstaltninger til formidling af videnskabelig viden uden nævnelse af virksomheder eller mærker.

De støtteberettigede udgifter omfattet af støtten er dem, der er anført i artikel 15 (teknisk bistand i landbrugssektoren) i forordning (EF) nr. 1857/2006.

Berørt(e) sektor(er): Husdyrproducenter og personer, der er direkte beskæftiget i husdyrsektoren.

Den støttetildelende myndigheds navn og adresse:

Conselleria de Agricultura, Pesca y Alimentación C/ Amadeo de Saboya, 2 46010 Valencia ESPAÑA

Websted: http://www.agricultura.gva.es/especiales/ayudas_agrarias/pdf/nominativa%20ceu.pdf

Andre oplysninger: —

Valencia, den 17. april 2009 La directora general de Producción Agraria Laura PEÑARROYA FABREGAT

Støtte nr.: XA 146/09

Medlemsstat: Spanien

Region: Comunitat Valenciana

Navnet på den virksomhed, der modtager en individuel støtte: Asociación de Ganaderos de Caprino de Raza Murciano-Granadina de la Comunidad Valenciana

Retsgrundlag: Resolución de la Consellera de Agricultura Pesca y Alimentación, que concede la subvención basada en una línea nominativa descrita en la ley 17/2008 de presupuestos de la Generalitat.

Forventede årlige udgifter: 10 000 EUR i 2009.

Maksimal støtteintensitet: 100 % af de støtteberettigede udgifter.

Gennemførelsestidsdato: Fra offentliggørelsen af registreringsnummeret på ansøgningen om fritagelse på webstedet for Kommissionens Generaldirektorat for Landbrug og Udvikling af Landdistrikter.

Ordningens eller den individuelle støttes varighed: I 2009 og indtil den 31. december 2013.

Målet med støtten: Plan for fremme og bevarelse af gederacen Murciano-Granadina gennem føring af stambøger (artikel 16), uddannelse af producenter samt udbredelse af racen og kendskabet til racen (artikel 15). Følgende anses for støtteberettigede udgifter: de planlagte ydelser, nødvendige hjælpematerialer til mælkekontrol og –analyser, tjenesteydelser fra tredjemand (vedligehold af edb, udarbejdelse af stambøger, analyser af prøver og konsulentrådgivning) såvel som udgifter i forbindelse med uddannelse af landbrugere i husdyropdræt.

Berørt(e) sektor(er): Ejere af gedeopdrætsbedrifter i Comunidad Valenciana, hvor der bl.a. opdrættes geder af racen Murciano-Granadina.

Den støttetildelende myndigheds navn og adresse:

Conselleria de Agricultura, Pesca y Alimentación C/ Amadeo de Saboya, 2 46010 Valencia ESPAÑA

Websted: http://www.agricultura.gva.es/especiales/ayudas_agrarias/pdf/amurval2009.pdf

Andre oplysninger: —

Valencia, den 17. april 2009 La directora general de Producción Agraria Laura PEÑARROYA FABREGAT

Støtte nr.: XA 149/09

Medlemsstat: Spanien

Region: Castilla-La Mancha (provincia de Toledo)

Støtteordningens navn eller navnet på den støttemodtagende virksomhed: Subvenciones para el desarrollo del programa de Mejora Genética de la cabaña ganadera de la provincia de Toledo, durante el año 2009.

Retsgrundlag: Subvenciones para el desarrollo del programa de Mejora Genética de la cabaña ganadera de la provincia de Toledo, durante el año 2009.

De planlagte årlige udgifter i henhold til ordningen eller den samlede støtte til virksomheden: De forventede årlige udgifter til ordningen for 2009 udgør 148 552 EUR.

Maksimal støtteintensitet: Støtteintensiteten kan ikke overstige

70 % til prøver til bestemmelse af husdyrs ydelse og genetiske kvalitet og til at oprette og føre stambøger

40 % til indførelse af nyskabende avlsteknikker

100 % til faglig bistand.

Det generelle støtteloft pr. modtager er på 2 500 EUR.

Støtten ydes i form af subsidierede tjenesteydelser og må ikke omfatte direkte betaling til producenterne.

Gennemførelsestidspunkt: Fra datoen for offentliggørelse af registreringsnummeret for ansøgningen om fritagelse på webstedet for Europa-Kommissionens Generaldirektorat for Landbrug og Udvikling af Landdistrikter.

Ordningens eller den individuelle støttes varighed: Ansøgningerne skal indsendes inden den 15. november 2009. Fristen for behandling af ansøgninger og meddelelse af resultater til ansøgerne er 14. december 2009. Fristen for indsendelse af udgiftsbilag for de aktiviteter, der er omfattet af støtten, er 31. december 2009.

Målet med støtten: Hovedformålet er at yde støtte til små og mellemstore bedrifter. Det sekundære formål er at opretholde og forbedre kvægbestandenes genetiske kvalitet i Toledo-provinsen.

For at være støtteberettigede skal udgifterne fuldt ud være i overensstemmelse med støtteordningens formål, de skal være afholdt i 2009 inden udløbet af fristen for indsendelse af bilag og opfylde betingelserne i Kommissionens forordning (EF) nr. 1857/2006 af 15. december 2006EUT L 358 af 16.12.2006), og de skal vedrøre:

Indførelse på bedriftsplan af nyskabende avlsteknikker eller -praksis, som effektivt bidrager til opretholdelse og forbedring af kvægebestandens genetiske kvalitet, undtagen udgifter til indførelse og anvendelse af kunstig inseminering (artikel 16, stk. 1, litra c), i forordning (EF) nr. 1857/2006)

Administrative opgaver med hensyn til at oprette og føre stambøger (artikel 16, stk. 1, litra a), i forordning (EF) nr. 1857/2006)

Undersøgelser, der foretages af eller på vegne af tredjemand for at bestemme kvægets genetiske kvalitet eller ydelse, undtagen kontrol foretaget af kvægets ejer og rutinemæssig kontrol af mælkekvaliteten (artikel 16, stk. 1, litra b), i forordning (EF) nr. 1857/2006)

Faglig bistand (artikel 15, stk. 2, litra a), og artikel 15, stk. 2, litra c), i forordning (EF) nr. 1857/2006). Støtteberettigede udgifter til rådgivning omfatter udelukkende honorarer til tjenesteydelser, der ikke udgør en kontinuerlig eller regelmæssig aktivitet eller er forbundet med den normale drift.

Udgifter til forarbejdning og afsætning af landbrugsprodukter er ikke støtteberettigede.

Skatter og afgifter er støtteberettigede udgifter, når de reelt er betalt af støttemodtageren. Moms kan under ingen omstændigheder betragtes som støtteberettiget udgift, når støttemodtageren kan fratrække den.

Berørt(e) sektor(er): Kvæg-, fåre- og gedearter til mælkeproduktion.

Den støttetildelende myndigheds navn og adresse:

Excma. Diputación Provincial de Toledo Plaza de la Merced, 4 45002 Toledo ESPAÑA

Websted: http://bop.diputoledo.es/Boletines/2009/Febrero/bop11022009.pdf

Andre oplysninger: Støtten ydes til alle bedrifter, som ud fra en række objektive kriterier er berettiget hertil. Når tjenesteydelserne leveres af producentsammenslutninger eller andre landbrugsorganisationer, der yder gensidig bistand, må adgangen til disse ydelser ikke være betinget af medlemskab af den pågældende sammenslutning eller organisation. Ikke-medlemmers eventuelle bidrag til den pågældende sammenslutnings eller organisations administrationsomkostninger skal være begrænset til omkostningerne ved leveringen af tjenesteydelsen.

Der kan ikke ydes støtte i strid med forbud eller restriktioner, som er fastsat i Rådets forordninger om de fælles markedsordninger, heller ikke hvis sådanne forbud og restriktioner kun tager sigte på EF-støtte. Reglerne for denne indkaldelse af ansøgninger vil eventuelt blive ændret for at tage hensyn til ændringer af fællesskabsforordninger, som kan berøre denne støtte.

Udgifterne vil kun være støtteberettigede, hvis de er nødvendige for gennemførelse af planlagte foranstaltninger og i overensstemmelse med artikel 15 og 16 i Kommissionens forordning (EF) nr. 1857/2006 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001 (EUT L 358 af 16.12.2006), som fastsætter, at der ikke kan ydes støtte til rutinemæssig kontrol af mælkekvalitet, indførelse af kunstig inseminering eller anvendelse heraf, og at støtten ikke kan ydes i form af direkte betaling til producenterne.

Støtten kan ikke kumuleres med andre støtteordninger, hvis dette indebærer overskridelse af den støtte, der er fastsat i forordningen. Enhver støtte, der ydes, vil være uforenelig med anden støtte, som de ansøgende ejere af kvægbedrifter måtte være tildelt eller vil kunne tildeles fra Fællesskabet eller Diputación de Toledo.

Tildelingen af støtte sker ved en udbudsprocedure, og der kan ikke ydes støtte, som overstiger de individuelle grænser, den maksimale støtteintensitet eller det samlede budget, som er fastsat i opfordringen til at ansøge om støtte.

Enhver ændring af betingelserne for tildeling af støtte og opnåelse af støtte til samme formål eller støtte ydet af andre — nationale eller internationale — administrationer eller offentlige eller private organer, der ikke er meddelt forinden, kan medføre ændring af beslutningen om tildeling.

Manglende opfyldelse af de fastsatte krav og forpligtelser kan give anledning til hel eller delvis annullering af den støtte, der er tildelt af Diputación Provincial de Toledo, og eventuelt til krav om tilbagebetaling af de pågældende beløb samt om betaling af morarente, som påløber fra udbetalingen af beløbet, i henhold til artikel 37 i Ley 38/2003, General de Subvenciones.

Støttemodtagerne er også omfattet af reglerne om lovovertrædelser og straffeforanstaltninger, der er fastsat i afsnit IV i den nævnte lov.

Støttemodtagerne skal opfylde de forpligtelser, der er angivet i artikel 14 i Ley 38/2003, General de Subvenciones, og dels lette gennemførelsen af al kontrol, der måtte være nødvendig for, at landbrugsforvaltningen under Diputación Provincial kan sikre sig, at de støttede aktiviteter eller foranstaltninger gennemføres korrekt, dels fremlægge den information, der måtte kræves.

Indsendelse af ansøgninger om støtte og dermed også ikrafttrædelse af denne ordning kan først ske efter offentliggørelse af registreringsnummeret for ansøgning om undtagelse på webstedet for Europa-Kommissionens generaldirektorat for landbrug og udvikling af landdistrikter, og inden dette tidspunkt modtages der ikke ansøgninger.